Nauris Miezis

Nauris Miezis (dzimis  RīgāNauris Miezis Player Profile basketball.eurobasket.comAsfalta laukumu karaļi  sporto.lv Nr. 369 02.2021) ir latviešu basketbolists, kas startē 3x3 basketbola disciplīnā. Olimpiskās zelta medaļas ieguvējs 2020. gada vasaras olimpiskajās spēlēs Tokijā.

 Dzīvesgājums 
Dzimis 1991. gadā Rīgā, viņa māte spēlēja basketbolu, bet tēvs bija vieglatlēts un volejbolists. Abi vecāki ir nedzirdīgi un piedalījās nedzirdīgo sporta turnīros. Septiņu gadu vecumā Purvciemā, ejot ar vecmammu uz tirgu, Nauri notrieca automašīna, traumas dēļ viņš pirmajā klasē gāja divreiz. Kad vecāki izšķīrās, dzīvoja pie tēva Ķekavā.

 Karjera 
Ķekavā arī sācis trenēties basketbolā (pirmais treneris Andris Eglītis). Vēlāk trenējās Alfrēda Kraukļa VEF Basketbola skolā pie trenera Jāņa Rimbenieka. Klasisko basketbolu spēlējis arī Latvijas Basketbola līgā, pārstāvēja Latvijas jaunatnes izlases.

3x3 basketbola karjeru uzsāka 2011. gadā. Komandas sastāvā uzvarēja 2020. gada Pasaules tūres finālā, viņu atzina par 2020. gada Pasaules tūres sezonas vērtīgāko spēlētāju. Pasaules tūres finālā izcīnījis arī 2. un 3. vietu. Bija 3x3 basketbola spēlētāju pasaules ranga līderis no 2019. gada oktobra līdz 2020. gada janvārim, ir arī pašreizējais ranga līderis.

N. Miezis pārstāvēja Latviju 2020. gada vasaras olimpiskajās spēlēs, kopā ar Agni Čavaru, Edgaru Krūmiņu un Kārli Lasmani izcīnot zelta medaļu. Šīs bija pirmās olimpiskās zelta medaļas šī sporta veida vēsturē, kā arī pirmās olimpiskās zelta medaļas Latvijai vasaras olimpiskajās spēlēs 9 gadu laikā, kopš Māra Štromberga zelta BMX riteņbraukšanā 2012. gada Londonas olimpiskajās spēlēs. Olimpiskajā turnīrā desmit spēlēs N. Miezis guva 61 punktu.

2022. gada janvārī pēc vairāku gadu pārtraukuma N. Miezis atgriezās oficiālā spēlē klasiskajā basketbolā, pārstāvot "Ķekavas" komandu "Ramirent" Nacionālajā basketbola līgā (pēc spēka otrā Latvijā), demonstrējot izcilu sniegumu laukumā un gūstot 41 punktu, 13 atlēkušās bumbas un 6 rezultatīvas piespēles uzvarētā spēlē pret "Bausku" (100:85).3×3 basketbola zvaigzne Miezis klasiskajā basketbolā atgriežas ar galvu reibinošu “double-double” Sportazinas 2022. gada septembrī pārcēlies no "Ķekavas" komandas, kuru pārstāvēja kopš 2016. gada, uz citu Nacionālās basketbola līgas klubu BK "Jelgava", kurā jau spēlēja viņa 3x3 basketbola biedrs Edgars Krūmiņš.

Latvijas 3x3 basketbola izlases sastāvā piedalījās arī  Parīzē, spēlējot kopā ar Kārli Lasmani, Franci Lāci un Zigmāru Raimo. Izcīnīja uzvaras visās grupas turnīra spēlēs, bet zaudēja pusfinālā un spēlē par bronzu, līdz ar to olimpisko turnīru noslēdza 4. vietā.

 Atsauces 

 Ārējās saites 

Kategorija:1991. gadā dzimušie
Kategorija:Rīgā dzimušie
Kategorija:Latvijas basketbolisti
Kategorija:2020. gada vasaras olimpisko spēļu dalībnieki
Kategorija:Olimpiskie zelta medaļnieki 3x3 basketbolā
Kategorija:Latvijas olimpiskie zelta medaļnieki
Kategorija:2024. gada vasaras olimpisko spēļu dalībnieki